biswa921/hiwiki-latest-pages-articles-raw huggingface dataset:
थेटा स्कोर्पाए तारा

thumb|230px|बिच्छु के रूप वाले वॄश्चिक तारामंडल का चित्रण, जिसमें थेटा स्कोर्पाए 'θ' के चिह्न द्वारा नामांकित तारा है
थेटा स्कोर्पाए (θ Sco, θ Scorpii), जिसका बायर नामांकन भी यही है, वॄश्चिक तारामंडल का एक तारा है। यह पृथ्वी से दिखने वाले सभी तारों में से ३९वाँ सब से रोशन तारा है। यह पृथ्वी से लगभग २७० प्रकाश वर्ष की दूरी पर है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८६ है।

 अन्य भाषाओँ में 
मध्य पूर्व की सुमेर सभ्यता थेटा स्कोर्पाए को "सरगस" के नाम से जानती थी। अंग्रेज़ी में "थेटा स्कोर्पाए" के पहले शब्द का उच्चारण "थ़ेटा" (theta) किया जाता है, जिसमें 'थ़' का उच्चारण 'थ' से ज़रा भिन्न है।

 विवरण 
थेटा स्कोर्पाए F1 II श्रेणी का एक पीले रंग का दानव तारा है। इसका व्यास (डायामीटर) सूरज के व्यास का २० गुना है और इसका द्रव्यमान सूरज के द्रव्यमान का ३.७ गुना है। इसकी निहित चमक (निरपेक्ष कान्तिमान) सूरज से ९६० गुना है।

 इन्हें भी देखें 
 वॄश्चिक तारामंडल
 सबसे रोशन तारों की सूची
 दानव तारा

 सन्दर्भ 

श्रेणी:तारे
श्रेणी:दानव तारे
श्रेणी:वॄश्चिक तारामंडल
श्रेणी:हिन्दी विकि डीवीडी परियोजना
क्रतु तारा

thumb|230px|सप्तर्षि तारामंडल में क्रतु तारे (α UMa) का स्थान
क्रतु, जिसका बायर नामांकन "अल्फ़ा अर्से मॅजोरिस" (α UMa या α Ursae Majoris) है, सप्तर्षि तारामंडल का तीसरा सबसे रोशन तारा और पृथ्वी से दिखने वाले सभी तारों में से ४०वाँ सब से रोशन तारा है। यह हमसे १२४ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७९ है। यह वास्तव में एक बहु तारा मंडल है।

 अन्य भाषाओं में 
क्रतु को अंग्रेज़ी में "डूबे" (Dubhe) भी कहा जाता है। यह अरबी भाषा के "अल-दुब्ब" () से लिया गया है जिसका अर्थ "भालू" है।

 वर्णन 
क्रतु के बहु तारा मंडल के यह तारे हैं:
 क्रतु ए (α UMa A) - क्रतु मंडल का मुख्य तारा K0 III श्रेणी का लाल दानव तारा है। इसका द्रव्यमान हमारे सूरज के द्रव्यमान का लगभग ४ गुना और व्यास हमारे सूरज के व्यास का ३० गुना है।
 क्रतु बी (α UMa B) - क्रतु ए का यह साथी तारा F0 V श्रेणी का मुख्य अनुक्रम तारा है। इसका द्रव्यमान हमारे सूरज के द्रव्यमान का लगभग १.७ गुना और व्यास हमारे सूरज के व्यास का १.३ गुना है। यह क्रतु ए से २४ खगोलीय इकाईयों की दूरी पर है।
 क्रतु सी (α UMa C) - यह एक द्वितारा है जिसका मुख्य तारा F8 श्रेणी का है। यह क्रतु ए से ८,००० खगोलीय इकाईयों की दूरी पर है।

 इन्हें भी देखें 
 दानव तारा
 मुख्य अनुक्रम
 द्वितारा
 सप्तर्षि तारामंडल

 सन्दर्भ 

श्रेणी:तारे
श्रेणी:दानव तारे
श्रेणी:मुख्य अनुक्रम तारे
श्रेणी:सप्तर्षि तारामंडल
श्रेणी:हिन्दी विकि डीवीडी परियोजना
प्रिया राय

प्रिया राय (जन्म दिसंबर 25, 1977) एक भारतीय अमरीकी पॉर्न फिल्म अभिनेत्री हैं जो की राजपूत समाज से आती है

 प्रारंभिक जीवन 
right|thumb|प्रिया अंजली राय
प्रिया 2 बरस की थीं जब ये दिल्ली से अमरीका चली गयीं थीं। एक अमरीकी दंपति ने प्रिया को गोद ले लिया था। प्रिया मिनियापोलिस, मिनेसोटा में पली बढ़ीं, तथा एरिज़ोना राज्य विश्वविद्यालय भी गयीं, परन्तु इन्होंने अपनी पढाई पॉर्न मॉडल बनने के लिए बीच में ही छोड़ दी।

 आरंभिक जीवन 
इनका जन्म २५ दिसंबर १९७७ को दिल्ली में हुआ था। महज़ दो साल की थीं जब इनके जैविक माता-पिता ने इन्हें छोड़ दिया था जिसके बाद एक अमेरिकी दंपति ने इन्हें गोद ले लिया। प्रिया मिनियापोलिस, मिनेसोटा में पली बढ़ीं, तथा एरिज़ोना राज्य विश्वविद्यालय भी गयीं, परन्तु इन्होंने अपनी पढाई पॉर्न मॉडल बनने के लिए बीच में ही छोड़ दी।

 करियर 
प्रिया ने अपना करियर फ़ैशन मॉडलिंग शुरु किया। ये पाँच बरस तक कामुक नर्तकी रहीं और फिर 29 बरस की उम्र में इन्होंने ब्लू फ़िल्म इंडस्ट्री में क़दम रखा। प्रिया ने अब तक 100 से अधिक ब्लू फ़िल्में की हैं। इन्हें कॉम्प्लेक्स नामक एक पत्रिका में 100 हॉटेस्ट गर्ल्ज़ के लिए चुना गया था। 

 पुरस्कार और नामांकन 
 वर्ष  पुरस्कार  श्रेणी  परिणाम2009 एवीएन अवार्ड  सर्वश्रेष्ठ अखिल-लड़की समूह सेक्स दृश्य   सर्वश्रेष्ठ नई अभिनेत्री 2010  एवीएन अवार्ड  सर्वश्रेष्ठ त्रिपथ सेक्स दृश्य    

 इन्हें भी देखें 
 सन्नी लियोन
 मिया मालकोवा
 स्टॉर्मी डैनियल्स
 जेन्ना जेम्सन

 सन्दर्भ 

 बाहरी कड़ियाँ 
 
 
 
 
 

श्रेणी:जीवित लोग
श्रेणी:दिल्ली के लोग
श्रेणी:भारतीय मूल के अमेरिकी व्यस्क फ़िल्म अभिनेता
श्रेणी:महिला व्यस्क फ़िल्म अभिनेता
श्रेणी:1977 में जन्मे लोग
एट चिह्न

ऐट चिह्न (@) या ऐट प्रतीक, जिसे हिन्दी में भी अंग्रेजी के समान ही 'ऐट' पुकारा जाता है, औपचारिक रूप से लेखांकन और वाणिज्यिक चालान में प्रयुक्त होने वाला एक संकेताक्षर है जिसका अर्थ "की दर पर" होता है (उदा; 5 गेदें @  5=  25)। हाल के वर्षों में इसका अर्थ "पर स्थित" का द्योतक भी हो गया है, विशेष रूप से ईमेल पतों में। 

सामाजिक वेबसाइटों जैसे कि ट्विटर और फेसबुक पर इसे सदस्यनाम के एक उपसर्ग (उदा; @ सदस्यनाम) के रूप में एक कड़ी, संबंध या किसी अप्रत्यक्ष संदर्भ को निरूपित करने में प्रयोग किया जाता है।
 सन्दर्भ 

श्रेणी:वर्णमाला
गामा जॅमिनोरम तारा

thumb|230px|मिथुन तारामंडल (फ़्रांसीसी में) - गामा जॅमिनोरम 'γ' के चिह्न द्वारा नामांकित तारा है
गामा जॅमिनोरम (γ Gem, γ Geminorum), जिसका बायर नाम में भी यही है, मिथुन तारामंडल का दूसरा सब से रोशन तारा है (पुनर्वसु-पॅलक्स तारे के बाद)। यह पृथ्वी से दिखने वाले सभी तारों में से ४१वाँ सब से रोशन तारा है। यह हमसे १०५ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९ है। वास्तव में यह एक द्वितारा है।

 अन्य भाषाओं में 
गामा जॅमिनोरम को अंग्रेज़ी में "ऐल्हेना" (Alhena) भी कहा जाता है। यह अरबी भाषा के "अल-हना'आह" () से लिया गया है जिसका अर्थ "ऊँट की गर्दन पर लगाया गया पहचान चिह्न" है।

 वर्णन 
गामा जॅमिनोरम द्वितारे का मुख्य तारा एक A0 IV श्रेणी का उपदानव तारा है। इसकी निहित चमक (निरपेक्ष कान्तिमान) सूरज की १६० गुना है। इसका द्रव्यमान हमारे सूरज के द्रव्यमान का लगभग २.८ गुना और व्यास हमारे सूरज के व्यास का ४.४ गुना है। इसकी सतह का तापमान लगभग ९,७५० कैल्विन है। इसका साथी तारा एक G श्रेणी का धुंधला-सा तारा है।

 इन्हें भी देखें 
 द्वितारा
 उपदानव तारा
 मिथुन तारामंडल

 सन्दर्भ 

श्रेणी:तारे
श्रेणी:उपदानव तारे
श्रेणी:मिथुन तारामंडल
श्रेणी:हिन्दी विकि डीवीडी परियोजना
२०११ आइरीन चक्रवात

thumb|right|200px|उपग्रह चित्र
२०११ आइरीन चक्रवात एक समुद्री-तूफ़ान है जो अगस्त २०११ में आरम्भ हुआ था। यह तूफ़ान अन्ध महासागर में सक्रिय हुआ था और इसने अबतक बहुत से कैरिबियाई देशों में क्षति पहुँचाई है और अब यह तूफ़ान संयुक्त राज्य अमेरिका के पूर्वी तट की ओर बढ़ रहा है। इसका उद्गम लॅसर एण्टिलीज़ के पूर्व में है। इसक तूफ़ान से श्रेणी तीन और चार का खतरा है और इस तूफ़ान में हवाओं की गति १९० किमी/घ तक है। २७ अगस्त २०११ को संराअमेरिका में यह उद्घोषणा हुई की इस तूफ़ान के कारण न्यूजर्सी में १० लाख लोगों को अपने आवासों को छोड़ना पड़ सकता है।

उत्तर कैरोलाइना में इस तूफ़ान के कारण २,७३,०० लोग बिजली के बिना थे, दो पिअर क्षतिग्रस्त हो गए, तीन लोग मारे गए। वर्जीनिया में भी एक बच्चा मारा गया।Nine dead as Irene churns into Virginia

 सन्दर्भ 

 बाहरी कड़ियाँ 
 NHC's advisory archive for Hurricane Irene
 NASA's storm data on Hurricane Irene

श्रेणी:तूफ़ान
समानुपात

thumb|y, x के समानुपाती है।
गणित में दो चर राशियाँ x तथा y समानुपाती (proportional) कही जाती हैं यदि  का मान नियत (स्थिर/constant) हो। ऐसी स्थिति में कहते हैं कि पहली राशि, दूसरी राशि के समानुपाती है। उदाहरण के लिये, यदि कोई वस्तु नियत वेग से गति कर रही है तो उसके द्वारा तय की गयी दूरी, समय के समानुपाती होगी। 

दो अनुपातों (ratios) की समता को समानुपात (proportionality) कहते हैं। जैसे  एक समानुपात है जिसमें कोई भी पद शून्य नहीं है।
 निरूपण 
समानुपात को सामान्यतः अनुपात के चिह्न (:) को दो बार लिखकर निरूपित किया जाता है। कभी कभी इसे भिन्न रूप में भी लिखा जाता है। जैसे:

 अनुक्रमानुपात और समानुपात 
सामान्यतः अनुक्रमानुपात (direct proportionality) और समानुपात (proportionality) का अर्थ समान होता है। सरल अंकगणितीय और बीजगणितीय गणनाओं में समानुपात शब्द का प्रयोग उपयुक्त माना जाता है और इसे उपरोक्त निरूपण विधि से निरूपित किया जाता है। लेकिन उच्च कोटि की गणनाओं अथवा भौतिकी गणनाओं में अनुक्रमानुपात का उपयोग किया जाता है। अनुक्रमानुपात को अनुक्रमानुपाती चिह्न अल्फा (α) से निरूपित किया जाता है। अनुक्रमानुपाती चिह्न को हटाने के लिए अनुक्रमानुपाती चिह्न के एक तरफ के व्यंजक को (सामान्यतः दायीं ओर) एक नियतांक से गुणा कर दिया जाता है जिसे अनुक्रमानुपाती नियतांक कहा जाता है।

 यहाँ m अनुक्रमानुपाती नियतांक है।

 प्रमुख गुण 

16:12::a:48

a =4

 व्युत्क्रमानुपात 
यदि दो चर राशियाँ इस प्रकार बदलतीं हैं कि दोनो का गुणनफल सदा नियत (कान्स्टैन्ट) रहता है तो कहते हैं कि वे परस्पर 'व्युत्क्रमानुपाती' (inversely proportional या varying inversely, in inverse variation, or in inverse proportion or reciprocal proportion)) हैं। 

उदाहरण के लिये, किसी निश्चित दूरी को तय करने में लगा समय, चाल के व्युत्क्रमानुपाती होगा। अर्थात चाल जितना ही अधिक होगा, उस दूरी को तय करने में उतना ही कम समय लगेगा।

सन्दर्भ

श्रेणी:अनुपात
वी॰ एस॰ श्रीनिवास शास्त्री

right|thumb|वी. एस. श्रीनिवास शास्त्री (सन १९२१ में)

वी. एस. श्रीनिवास शास्त्री (1869 - 1946) भारतीय समाजनेता थे। 

वालिगमन (मद्रास) के एक गरीब ब्राह्मण परिवार में इनका जन्म हुआ था। स्कूल-अध्यापक के रूप में जीवन प्रारम्भ। शुरु से ही जीवन की सामाजिक समस्याओं में अभिरुचि होने के कारण गोपालकृष्ण गोखले द्वारा संस्थापित सर्वेन्ट्स ऑफ इंडिया सोसायटी नामक संस्था के सदस्य बन गए। संस्था के उद्देश्यों की पूर्ति में उनकी लगन देखकर गोखले ने इस संस्था की अध्यक्षता के लिए अपने बाद इन्हीं को चुना। सन्‌ 1916 में वे वाइसराय की विधान परिषद् में आए। मांटेग-चेम्सफोर्ड सुधार आयोग की योजना कार्यान्वित होने के बाद वे नई काउंसिल ऑव स्टेट के सदस्य चुने गए। 1921 की रेलवे समिति में भी उन्हें शामिल किया गया। अपने समय के सबसे अधिक कुशल वक्ता होने के कारण अंतरराष्ट्रीय संस्था लीग ऑव नेशंस में भारत का प्रतिनिधित्व किया। प्रिवी काउंसिल में शामिल होनेवाले वे तीसरे भारतीय थे। 1927 में सरकार ने उन्हें दक्षिण अफ्रीका में एजेन्ट नियुक्त किया। लंदन की गोल मेज परिषद की पहली बैठक के वे सक्रिय सदस्य थे। अंग्रेज उन्हे "सिल्वर टंग शास्त्री" के नाम से पुकारते थे। शास्त्री कोस बेंच माइंड कहे जाते थे अर्थात वे अपने तर्को से अनेक बार अपने विरोधी को लाभ पहॅुचाते थे। सत्यवादी परम देशभक्त, भारतीय संस्कृति के प्रतीक, रामायण के व्याख्याकार एवम् साहित्यक् उपासक वि.एस.श्रीनिवास शास्त्री अंग्रेजी के "मास्टर"थे।

 सन्दर्भ 

बाहरी कड़ियाँ

श्रेणी:1869 में जन्मे लोग
श्रेणी:१९४६ में निधन
श्रेणी:भारतीय राजनीतिज्ञ
मोर तारामंडल

thumb|220px|मोर (पेवो) तारामंडल
thumb|220px|पेवो तारामंडल के क्षेत्र में तीन "भिड़ती" गैलेक्सियाँ है
मोर या पेवो तारामंडल खगोलीय गोले के दक्षिणी भाग में दिखने वाला एक तारामंडल है। इसमें कुछ मुख्य तारों को लकीरों से जोड़कर एक काल्पनिक मोर (पक्षी) की आकृति बनाई जा सकती है। "पेवो" (Pavo) लातिनी भाषा में "मोर" के लिए शब्द है। इसकी परिभाषा औपचारिक रूप से सन् १६१२ या १६१३ में पॅट्रस प्लैंकियस (Petrus Plancius) नामक डच खगोलशास्त्री ने की थी हालांकि इसके नाम का प्रयोग १५९७-१५९८ से ही शुरू हो चूका था।

 अन्य भाषाओं में 
मोर तारामंडल को अंग्रेजी में "पेवो कॉन्स्टॅलेशन" (Pavo constellation) बुलाया जाता है लेकिन कभी-कभी "पीकॉक कॉन्स्टॅलेशन" (Peacock constellation) भी कहते हैं, क्योंकि "पीकॉक" अंग्रेजी में "मोर" के लिए शब्द होता है। फ़ारसी में इस "ताऊस सूरत-ए-फ़लकी" () कहते हैं। "ताऊस" फ़ारसी में "मोर" को कहते हैं, उदाहरण के लिए विश्व-प्रसिद्ध "मोर सिंहासन" (Peacock throne, पीकॉक थ्रोन) को कभी-कभी भारत में भी "तख़्त-ए-ताऊस" कहा जाता है। "सूरत-ए-फ़लकी" का अर्थ "फ़लक" (आकाश) में तारों से बनाने वाली "सूरत"। यूनानी में भी इसे "ताऊस अस्तेरिस्मोस" (Ταώς αστερισμός) कहा जाता है। यूनानी में "अस्तेर" तारे को कहा जाता है।

 तारे 
मोर तारामंडल में ७ मुख्य तारे हैं, हालांकि वैसे इसमें २४ तारों को बायर नाम दिए जा चुके हैं। इनमें से ५ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे और अन्य वास्तुएँ इस प्रकार हैं -
 अल्फ़ा पैवोनिस (α Pav) - यह एक द्वितारा है जो पृथ्वी से आकाश में दिखने वाला सबसे रोशन तारों में से एक है।
 डॅल्टा पैवोनिस (δ Pav) - यह सूरज से बहुत मिलता-जुलता (लेकिन आयु में ज़्यादा) G श्रेणी का तारा है।
 फ़ाई२ पैवोनिस (φ2 Pav) - यह भी एक सूरज से मिलता-जुलता (लेकिन F श्रेणी) का तारा है। खगोलशास्त्रियों ने सन् १९९८ में इसके इर्द-गिर्द एक ग़ैर-सौरीय ग्रह पाए जाने की घोषणा की थी लेकिन अब इसमें कुछ शुबा है।
 भिड़ती गैलेक्सियाँ (interacting galaxies) - पेवो तारामंडल के क्षेत्र में तीन ऐसे गैलेक्सियाँ देखी जा सकती है जो समीप होने के कारण अपने गुरुत्वाकर्षण के प्रभाव से एक दुसरे पर खीचातानी कर रही हैं। इनका नामांकन आई॰सी॰४६८६, आई॰सी॰४६८७ और आई॰सी॰४६८९ है। ये पृथ्वी से २५ करोड़ प्रकाश-वर्ष की दूरी पर हैं।

 इन्हें भी देखें 
 अल्फ़ा पैवोनिस तारा
 आकाशगंगा
 तारामंडल

 सन्दर्भ 

*
श्रेणी:तारामंडल
श्रेणी:हिन्दी विकि डीवीडी परियोजना
पपिस तारामंडल

thumb|220px|पपिस तारामंडल
thumb|220px|पपिस तारामंडल में ऍन॰जी॰सी॰ २४६७ नामक क्षेत्र, जहाँ गैस और धूल के भीमकाय बादलों के दरमयान तारों का सृजन हो रहा है
पपिस तारामंडल खगोलीय गोले के दक्षिणी भाग में दिखने वाला एक तारामंडल है। आकाश में क्षेत्र के हिसाब से यह एक काफ़ी बड़ा तारामंडल है।

 अन्य भाषाओं में 
पपिस तारामंडल को अंग्रेजी में भी "पपिस कॉन्स्टॅलेशन" (Puppis constellation) बुलाया जाता है। यह लातिनी भाषा से लिया गया एक शब्द है। किसी नौका की पिछली तरफ़ (यानि उसकी दुम की ओर) बने हुए कमरे की छत को "पूप डॅक" (poop deck) कहा जाता है और इस तारामंडल का नाम उसी से आया है। पूप छत पर खड़े होकर नाव का कप्तान नाव में होने वाली सारी गतिविधियों पर और नौका के आगे और दाएँ-बाएँ के समुद्री क्षेत्र पर नज़र रख सकता है।

 तारे 
पपिस तारामंडल में ९ मुख्य तारे हैं, हालांकि वैसे इसमें ७६ तारों को बायर नाम दिए जा चुके हैं। इनमें से ६ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे और अन्य वास्तुएँ इस प्रकार हैं -
 ज़ेटा पपिस (ζ Pup) - यह O5Ia श्रेणी का अति-गरम नीला महादानव तारा है, जिसे नेऑस (Naos) भी बुलाया जाता है।
 ज़ाए पपिस (ξ Pup) - यह एक G श्रेणी का महादानव तारा है, जिसका पारम्परिक नाम ऐज़्मिडिस्के (Asmidiske) है।
 ऍच॰डी॰ ७०६४२ (HD 70642) - यह एक तारा है जिसके इर्द-गिर्द एक बृहस्पति के अकार का ग़ैर-सौरीय ग्रह पाया गया है। इस ग्रह की परिक्रमा कक्षा कुछ ऐसी है की इसके और इसके केन्द्रीय तारे के बीच में एक वासयोग्य क्षेत्र है जिसमें अगर कोई पृथ्वी जैसा ग्रह हुआ तो वह संतुलित परिस्थितियों में होगा। वैज्ञानिकों को आशा है कि यहाँ उन्हें शायद कोई पृथ्वी-नुमा ग्रह मिल जाए।
 ऍच॰डी॰ ६९८३० (HD 69830) - इस तारे के इर्द-गिर्द तीन वरुण (नॅप्टयून) के अकार के ग्रह परिक्रमा करते हुए ज्ञात हुए हैं। तारे के बीच के और सबसे बाहर के ग्रहों के बीच में एक क्षुद्रग्रह घेरा (ऐस्टरौएड बॅल्ट) भी मौजूद है।
 ऍन॰जी॰सी॰ २४२३ (NGC 2423) - यह एक खुला तारागुच्छ है जिसके अन्दर एक लाल दानव तारा है जिसे ऍन॰जी॰सी॰ २४२३-२ (NGC 2423-2) का नाम दिया गया है। इस तारे के इर्द-गिर्द एक बृहस्पति से कम-से-कम १०.६ गुना द्रव्यमान (मास) रखने वाला ग्रह ज्ञात हुआ है जो इस तारे से २.१ खगोलीय इकाईयों के फ़ासले पर उसकी परिक्रमा कर रहा है।
 ऍच॰डी॰ ६०५३२ (HD 60532) - इस तारे के इर्द-गिर्द दो बृहस्पति जैसे ग्रह परिक्रमा करते मिले हैं।
 खुले तारागुच्छ - पपिस तारामंडल अपने बहुत से खुले तारागुच्छों के लिए मशहूर है। इनमें से बहुत को मॅसिये वस्तुओं की सूची में भी शामिल किया गया है। ऍम४६ (M46), ऍम४७ (M47), ऍन॰जी॰सी॰ २४५१ और ऍन॰जी॰सी॰ २४७७ इनमें खगोलशास्त्रियों द्वारा जाने-माने हैं।

 इन्हें भी देखें 
 ग़ैर-सौरीय ग्रह
 वासयोग्य क्षेत्र
 खुला तारागुच्छ
 तारामंडल

 सन्दर्भ 

*
श्रेणी:तारामंडल
श्रेणी:हिन्दी विकि डीवीडी परियोजना
पंजीकरण

पंजीकरण (Registration) किसी चीज को आधिकारिक रूप से रिकार्ड करने की विधि है। प्राय: किसी चीज का पंजीकरण करने के पीछे अधिक अधिकार प्राप्त करने, या मालिकाना हक की रक्षा के लिए किया जाता है क्योंकि नियम के अनुसार कोई चीज यदि वैधानिक रूप से प्रयोग की जानी है तो उसका पंजीकरण होना ही चाहिए।

जन्म, मरण, विवाह आदि का पंजीकरण करने से इन घटनाओं के होने की तिथि सिद्ध करने में आसानी होती है। गाडियाँ इसलिए पंजीकृत की जाती हैं कि उनका स्वामित्व सिद्ध किया जा सके। 

 बाहरी कड़ियाँ 
 प्रॉपर्टी पर अधिकार से पहले रजिस्ट्री
 कागजात रजिस्टर्ड कराएं
 जरूरी है विवाह का पंजीकरण
 नियोक्‍ता के रूप में पंजीकरण करना

श्रेणी:विधि
श्रेणी:दस्तावेज़
भारत नीति प्रतिष्ठान

भारत नीति प्रतिष्ठान (India Policy Foundation / IPF) भारत भारत नीति प्रतिष्ठान अपने बौद्धिक गतिविधियों और शोध कार्य के माध्यम से समकालीन समस्याओं के रचनात्मक समाधान और भारत से सम्बन्धित सामाजिक राजनैतिक, सांस्कृतिक और आर्थिक नीतियों के सभी पक्षों पर शोध एवं विश्लेषण के लिए समर्पित एक 'अनुसंधान संस्था' है। प्रतिष्ठान ने विगत चार वर्षों की अपनी यात्रा के दौरान देश की जनता पर सीधा असर डालने वाले नीतिगत मुद्दों को उठाने का गौरवपूर्ण प्रयास किया है। राज्य के नीति-निर्माण में प्रभावी हस्तक्षेप रखते हुए प्रतिष्ठान ने जन-हित में अनेक सरकारी मसौदों की सच्चाई को सार्वजनिक किया है। 
भारत की समृद्ध दार्शनिक और बौद्धिक परम्परा के साथ तालमेल बिठाते हुए सभी क्षेत्र के विशेषज्ञों को एक मंच पर लाने का कार्य प्रतिष्ठान ने बहुत ही कम समयावधि में किया है। आज जब देश संक्रमणकाल के मुश्किल दौर से गुजर रहा है ऐसे समय में राष्ट्रवाद की अवधारणा को मजबूत करने हेतु राज्य और समाज के सम्बन्ध से जुड़े नीतिपरक तथ्यों को समझना और दूसरों को भी इससे अवगत कराना प्रतिष्ठान का स्पष्ट उद्देश्य है।

प्रो राकेश सिन्हा इसके मानद निदेशक हैं। वे जाने माने विचारक हैं। संघ के वे सबसे प्रमाणिक चिन्तक के रूप में उभर रहे हैं। उन्होंने संघ संस्थापक डॉ हेडगेवार की जीवनी लिखी है जिसे भारत सरकार के प्रकाशन विभाग ने प्रकाशित किया है। उनकी "राजनितिक पत्रकारिता" नमक पुस्तक काफी लोकप्रिय हुआ है।
 बाहरी कडियाँ 
 भारत नीति प्रतिष्ठान''' का जालघर
 भारत नीति प्रतिष्ठान द्वारा आयोजित परिचर्चा 
 न्यू मीडिया पर आयोजित परिचर्चा में भारत नीति प्रतिष्ठान 
 शत्रु संपत्ति विधेयक पर IPF का हस्तक्षेप सफल
https://en.wikipedia.org/wiki/Rakesh_Sinha_(India_Policy_Foundation)

श्रेणी:चिन्तन समूह
श्रेणी:नीति
श्रेणी:अशासकीय संस्था
भारतीय विदेशी नागरिकता (ओसीआई) योजना

भारतीय विदेशी नागरिकता (OCI) योजना 02.12.2005 से दोहरी नागरिकता प्रदान करने के लिए प्रचालित की गई थी। इसका अर्थ है भारत की नागरिकता के साथ एक विदेशी देश की नागरिकता रखना। एक विदेशी नागरिक, जो 26.01.1950 को भारत का नागरिक बनने का पात्र था या 26.01.1950 के बाद किसी समय भारत का नागरिक था या 15.08.1947 के बाद भारत का हिस्‍सा बनने वाले क्षेत्र का था और उसके बच्‍चे और बच्‍चों के बच्‍चे, बशर्तें कि उसके देश की नागरिकता में स्‍थानीय कानून के अनुसार या अन्‍य रूप में दोहरी नागरिकता की अनुमति है, तो उसे ओसीआई के रूप में पंजीकरण की पात्रता होगी। इन व्‍यक्तियों के अल्‍प वयस्‍क बच्‍चे भी इसके पात्र हैं। जबकि यदि आवेदक पाकिस्तान या बंगलादेश का नागरिक रहा है तो उसे ओसीआई की पात्रता नहीं होगी।

 बाहरी कड़ियाँ 
https://web.archive.org/web/20110902173646/http://mha.nic.in/foreigDiv/OCI.html

श्रेणी:भारतीय विदेशी नागरिकता
श्रेणी:प्रवासी भारतीय
श्रेणी:भारतीय राष्ट्रीयता कानून
श्रेणी:भारत के पहचान प्रमाण पत्र
श्रेणी:भारत के वैदेशिक सम्बन्ध
फोर्ड फिगो

यह भारत कि हैचबेक श्रेणी की एक प्रमुख कार हैं। इस कार का निर्माण फोर्ड इंडिया प्राइवेट लिमिटेड द्वारा चेन्नई में किया जाता हैं। यह पेट्रोल और डीजल दोनों इंजनों के विकल्प में उपलब्ध हैं। इसे वर्ष २०११ की सर्वश्वेष्ठ कार घोषित किया गया हैं।
thumb|फोर्ड फिगो

 बाहरी कड़ियाँ 
 चार चक्का (विश्व का पहला हिन्दी आटोमोबाइल पोर्टल)
 Automotive Electronics Glossary
 leaps forward in car technology
 क्या अंतर है हैच-बैक सीडान और SUV में ?

श्रेणी:छोटी कारें
इरोम चानू शर्मिला

इरोम चानू शर्मिला(जन्म:14 मार्च 1972) मणिपुर की मानवाधिकार कार्यकर्ता हैं, जो पूर्वोत्तर राज्यों में लागू सशस्त्र बल विशेष शक्तियां अधिनियम, १९५८ को हटाने के लिए लगभग १६ वर्षों तक (4 नवम्बर 2000 से 9 अगस्त 2016 ) भूख हड़ताल पर रहीं। 

 पृष्ठभूमि 
इरोम ने अपनी भूख हड़ताल तब की थी जब 2 नवम्बर के दिन मणिपुर की राजधानी इंफाल के मालोम में असम राइफल्स के जवानों के हाथों 10 बेगुनाह लोग मारे गए थे। उन्होंने 4 नवम्बर 2000 को अपना अनशन शुरू किया था, इस उम्मीद के साथ कि 1958 से अरुणाचल प्रदेश, मेघालय, मणिपुर, असम, नगालैंड, मिजोरम और त्रिपुरा में और 1990 से जम्मू-कश्मीर में लागू आर्म्ड फोर्स स्पेशल पावर एक्ट (एएफएसपीए) को हटवाने में वह महात्मा गांधी के नक्शेकदम पर चल कर कामयाब होंगी।

पूर्वोत्तर राज्यों के विभिन्न हिस्सों में लागू इस कानून के तहत सुरक्षा बलों को किसी को भी देखते ही गोली मारने या बिना वारंट के गिरफ्तार करने का अधिकार है। शर्मिला इसके खिलाफ इम्फाल के जस्ट पीस फाउंडेशन नामक गैर सरकारी संगठन से जुड़कर भूख हड़ताल करती रहीं। सरकार ने शर्मिला को आत्महत्या के प्रयास में गिरफ्तार कर लिया था। क्योंकि यह गिरफ्तारी एक साल से अधिक नहीं हो सकती अतः हर साल उन्हें रिहा करते ही दोबारा गिरफ्तार कर लिया जाता था। नाक से लगी एक नली के जरिए उन्हें खाना दिया जाता था तथा इस के लिए पोरोपट के सरकारी अस्पताल के एक कमरे को अस्थायी जेल बना दिया गया था।

 आम आदमी पार्टी द्वारा राजनीति में आने का निमंत्रण 
जस्ट पीस फाउंडेशन ट्रस्ट (जेपीएफ) के जरिए शर्मिला को आम आदमी पार्टी के नेता प्रशांत भूषण ने मणिपुर की लोकसभा सीट से आम आदमी पार्टी (आप) के टिकट पर २०१४ के लोकसभा चुनाव लड़ने का प्रस्ताव दिया किंतु उन्होंने इसे अस्वीकार कर दिया।

 अनशन का अंत
जुलाई २०१६ में उन्होंने अचानक घोषणा की कि वे शीघ्र ही अपना अनशन समाप्त कर देंगी। उन्होंने अपने इस निर्णय का कारण आम जनता की उनके संघर्ष के प्रति बेरुखी को बताया। ९ अगस्त २०१६ को लगभग १६ साल के पश्चात् उन्होंने अपना अनशन तोड़ा तथा राजनीति में आने की घोषणा की। उन्होंने कहा कि वे मणिपुर की मुख्यमंत्री बनना चाहती हैं। 
 
 सन्दर्भ 

 बाहरी कड़ियाँ
 बीबीसी हिन्दी पर इरोम शर्मिला पर लेख।

श्रेणी:भारतीय महिलाएँ
श्रेणी:जीवित लोग
श्रेणी:मणिपुर के लोग
श्रेणी:1972 में जन्मे लोग
अयन गति

thumb|240px|पृथ्वी घूर्णन करती हुई (गोले के बीच के सफ़ेद तीर) हर दिन एक चक्कर पूरा कर लेती है। लेकिन साथ-साथ पृथ्वी झूमती भी है जिस से उसके अक्ष का रुझाव धीरे-धीरे बदलता रहता है। लगभग २६,००० वर्ष में अक्ष वापास उसी रुझाव पर आ जाता है जहाँ शुरू हुआ था - अगर ध्रुव के ऊपर अक्ष पर एक काल्पनिक बिंदु को देखा जाए तो वह २६ हज़ार साल में ऊपर का वृत्त पूरा कर लेगा
thumb|240px|काल्पनिक खगोलीय गोले के अन्दर पृथ्वी का अयन चलन - देखा जा सकता है कि उत्तर ध्रुव से निकलती हुई काल्पनिक अक्ष रेखा समय के साथ-साथ भिन्न तारों की तरफ़ जाती है, जिस से हज़ारों सालों के स्तर पर पृथ्वी का ध्रुव तारा बदलता रहता है
अयन गति या अयन चलन किसी घूर्णन (रोटेशन) करती खगोलीय वस्तु में गुरुत्वाकर्षक प्रभावों से अक्ष (ऐक्सिस) की ढलान में धीरे-धीरे होने वाले बदलाव को कहा जाता है।

अगर किसी लट्टू को चलने के बाद उसकी डंडी को हल्का सा हिला दिया जाए तो घूर्णन करने के साथ-साथ थोड़ा सा झूमने भी लगता है। इस झूमने से उसकी डंडी (जो उसका अक्ष होता है) तेज़ी से घुमते हुए लट्टू के ऊपर दो कोण-जैसा अकार बनाने का भ्रम पैदा कर देती है। लट्टू कभी एक तरफ़ रुझान करके घूमता है और फिर दूसरी तरफ़। उसी तरह पृथ्वी भी सूरज के इर्द-गिर्द अपनी कक्षा (अर्बिट) में परिक्रमा करती हुई अपने अक्ष पर घूमती है लेकिन साथ-साथ इधर-उधर झूमती भी है। लेकिन पृथ्वी का यह झूमना बहुत ही धीमी गति से होता है और किसी एक रुझान से झूमते हुए वापस उस स्थिति में आने में पृथ्वी को २५,७११ वर्ष (यानि लगभग २६ हज़ार वर्ष) लगते हैं। अगर पृथ्वी का अक्ष पृथ्वी के ऊपर काल्पनिक रूप से निकला जाए और अंतरिक्ष से २६,००० वर्षों के काल तक देखा जाए तो कभी वह पहले एक दिशा में दिखेगा फिर धीरे-धीरे पृथ्वी टेढ़ी होती हुई दिखेगी जिस से अक्ष की दिशा बदलेगी और क़रीब २६,००० वर्ष बाद वहीं पहुँच जाएगी जहाँ से शुरू हुई थी।

 अन्य भाषाओँ में 
अयन गति को अंग्रेजी में "ऐक्सियल प्रीसॅशन" (Axial precession) कहते हैं। पृथ्वी के सन्दर्भ में इसे कभी-कभी "प्रीसॅशन ऑफ़ दी इक्विनॉक्सिज़" (precession of the equinoxes) भी कहते हैं। पृथ्वी के "घूर्णन" को "रोटेशन" (rotation) और उसके अक्ष के झूमने को "वॉबल" (wobble) कहा जाता है।

 ध्रुव तारे पर प्रभाव 
पृथ्वी के उत्तरी ध्रुव के ऊपर जो भी तारा होता है उसे ध्रुव तारा कहते हैं। अयन गति की वजह से पृथ्वी का उत्तरी ध्रुव अलग-अलग समय पर भिन्न तारों की ओर अपना मुख करता है। वर्तमान युग का ध्रुव तारा धीरे-धीरे पृथ्वी का ध्रुव तारा नहीं रहेगा। सन् ३००० से सन् ५२०० तक वृषपर्वा तारामंडल का गामा सॅफ़ॅई (γ Cephei) तारा पृथ्वी का नया ध्रुव तारा बनेगा। सन् १०००० में हन्स तारा ध्रुव तारा बन चूका होगा। सन् १४००० में अभिजीत तारा हमारा ध्रुव तारा बनेगा। ध्यान रहे के सन् १२००० ईसापूर्व में भी अभिजीत हमारा ध्रुव तारा था और ठीक २६००० साल बाद दुबारा बन जाएगा। हमारा वर्तमान ध्रुव तारा सन् २७८०० ईसवी में दुबारा हमारा ध्रुव तारा बनेगा।

 भास्कराचार्य का अनुमान 
१२वीं सदी ईसवी में भारतीय खगोलशास्त्री और गणितज्ञ भास्कराचार्य ने पृथ्वी के अयनांश काल का अनुमान २५,४६१ वर्ष लगाया था जो कि आधुनिक २५,७७१ वर्षों के अनुमान के काफ़ी पास है।सिद्धांत-शिरोमणि, गोलाध्याय, भाग ६, श्लोक १७-१९

 इन्हें भी देखें 
 ध्रुव तारा
 घूर्णन
 हन्स तारा
 अभिजीत तारा
 भास्कराचार्य

 सन्दर्भ 

श्रेणी:खगोलशास्त्र
श्रेणी:हिन्दी विकि डीवीडी परियोजना
चंद्रा एक्स-रे वेधशाला

(विकिपीडिया अंग्रेजी से अनुवादित)

चंद्रा एक्स-रे वेधशाला (Chandra X-ray Observatory), एक कृत्रिम उपग्रह है जिसे २३ जुलाई १९९९ को STS-93 पर नासा द्वारा प्रक्षेपित किया गया। इसका नामकरण भारतीय - अमेरिकी भौतिक विज्ञानी सुब्रमण्यम चंद्रशेखर के सम्मान में किया गया जो कि सफ़ेद बौने तारों के लिए अधिकतम द्रव्यमान का निर्धारण करने के लिए जाने जाते हैं। संस्कृत में चन्द्र का अर्थ ' चन्द्रमा' और 'चमक' भी होता है।

चंद्रा वेधशाला नासा की चार महान वेधशालाओं में से तीसरी वेधशाला है। सबसे पहली हबल अंतरिक्ष दूरदर्शी, दूसरी कॉम्पटॉन गामा रे वेधशाला (१९९१ में प्रक्षेपित) और अंतिम स्पिट्जर अंतरिक्ष दूरदर्शी है। सफल प्रक्षेपण से पहले चंद्रा वेधशाला को AXAF ' एडवांस एक्स -रे एस्ट्रोफिजिक्स फेसिलिटी ' के रूप में जाना जाता था।| AXAF का परिक्षण रेडोन्ड़ो तट, केलिफोर्निया में TRW (अब नोर्थरोप ग्रुम्मान एयरोस्पेस सिस्टम) द्वारा किया गया था। चंद्रा एक्स-रे अपने उच्च कोणीय रिज़ॉल्यूशन दर्पण के कारण किसी भी पिछले एक्स-रे दूरबीन की तुलना में १०० गुना अधिक संवेदनशील है।

पृथ्वी के वायुमंडल द्वारा अधिकतम प्रकार की एक्स-रे का बड़ी मात्रा में अवशोषण कर लिया जाता है जिसका धरती आधारित दूरबीनों से पता नहीं लगाया जा सकता | इस कारण अवलोकन के लिए एक अंतरिक्ष आधारित दूरबीन बनानेकी आवश्यकता हुई।

 इतिहास 
सन् १९७६ में चन्द्रा एक्स-रे वेधशाला (तत्कालीन नाम AXAF) को रिच्कार्दो ग़िअक्कोनि और हार्वे तानान्बौम द्वारा नासा के लिए प्रस्तावित किया गया था। इसका प्रारंभिक कार्य मार्शल स्पेस फ्लाइट सेंटर (MSFC) और स्मिथसोनियन एस्ट्रोफिजिकल ऑब्जरवेटोरी (SAO) में अगले वर्ष शुरू किया गया। इस बीच सन् १९७८ में नासा के पहले इमेजिंग एक्स - रे दूरबीन, आइंस्टीन (HEAO 2) कक्षा में स्थापित किया गया। चन्द्रा परियोजना पर कार्य सन् १९८० और सन् १९९० में जारी रहा। सन् १९९२ में कम लागत करने हेतु अंतरिक्ष यान को फिर से डिजाइन किया गया।

सन् १९९८ में AXAF का नाम चंद्रा कर दिया गया और सन् १९९९ में इसे शटल कोलंबिया (STS-93) द्वारा प्रक्षेपित किया गया।

 सन्दर्भ 

श्रेणी:वेधशाला
असंग

बौद्ध आचार्य असंग, योगाचार परंपरा के आदिप्रवर्तक माने जाते हैं। महायान सूत्रालंकार जैसा प्रौढ़ ग्रंथ लिखकर इन्होंने महायान संप्रदाय की नींव डाली और यह पुराने हीनयान संप्रदाय से किस प्रकार उच्च कोटि का है, इसपर जोर दिया।  

इनका जन्म गांधार प्रदेश के पुष्पपुर नगर, वर्तमान पेशावर, में दूसरी शताब्दी के आसपास हुआ था। 

आचार्य असंग धार्मिक प्रवर्तक होते हुए बौद्ध न्याय के भी आदि गुरु माने जाते हैं। इन्होंने न्याय के अध्यापन की एक मौलिक परंपरा चलाई जिसमें प्रसिद्ध बौद्ध नैयायिक दिङ्नाग की दीक्षा हुई। प्रसिद्ध है कि आचार्य असंग के भाई वसुबन्धु पहले सर्वास्तिवाद के पोषक थे, किन्तु बाद में असंग के प्रभाव में आकर वे योगाचार विज्ञानवादी हो गए। दोनों भाइयों ने मिलकर इसके पक्ष को बड़ा प्रबल बनाया।

 बाहरी कड़ियाँ 
 Digital Dictionary of Buddhism (type in "guest" as userID)
 Vasubandhu: Entry at the Internet Encyclopedia of Philosophy
 Distinguishing Dharma and Dharmata by Asanga and Maitreya By: Thrangu Rinpoche

श्रेणी:भारतीय दार्शनिक
श्रेणी:बौद्ध दर्शन
श्रेणी:भारतीय बौद्ध
शाजापुर

शाजापुर (Shajapur) भारत के मध्य प्रदेश राज्य के शाजापुर ज़िले में स्थित एक नगर है। यह ज़िले का मुख्यालय भी है। यह राज्य के मालवा क्षेत्र में स्थित है।"Inde du Nord: Madhya Pradesh et Chhattisgarh ," Lonely Planet, 2016, ISBN 9782816159172"Tourism in the Economy of Madhya Pradesh," Rajiv Dube, Daya Publishing House, 1987, ISBN 9788170350293 वर्तमान में यह एक नगर निगम की श्रेणी में आने वाला है और 2022 में यह मध्य प्रदेश का 13 वा सबसे बड़ा शहर होगा । शाजापुर शहर से लेकर मक्सी जंक्शन तक के सभी गांवों को मिलाकर व मक्सी शहर का शाजापुर शहर में विलय करने पर यह मध्य प्रदेश का पांचवां सबसे बड़ा शहर होगा। मक्सी जंक्शन बहुत जल्द शाजापुर शहर का हिस्सा होगा।

 इन्हें भी देखें 
शाजापुर बनेगा मध्य प्रदेश का पहला सबसे बड़ा शिक्षित शहर। 

भोपाल से शाजापुर, दुपाडा, कानड, आगर, बडौद, आलोट होती हुई शामगढ( मंदसौर) से जुडेगी रेलवे लाईन शाजापुर बनेगा जंक्शन 
 शाजापुर ज़िला

 सन्दर्भ 

श्रेणी:मध्य प्रदेश के शहर
श्रेणी:शाजापुर ज़िला
श्रेणी:शाजापुर ज़िले के नगर
*
वॉटरटाउन, दक्षिण डकोटा

वॉटरटाउन संयुक्त राज्य अमेरिका के दक्षिण डकोटा राज्य की कॉडिंग्टन काउण्टी की काउण्टी सीट है। सन २००० की जनगणना में यहाँ की जनसंख्या २०,२३७ थी। जनसंख्या घनत्व: २३३.१ व्यक्ति/किमी२; कुल क्षेत्रफल: ५९.८ किमी२।

श्रेणी:दक्षिण डकोटा की काउण्टी सीटें
श्रेणी:दक्षिण डकोटा के नगर
अल्फ़ा पैवोनिस तारा

thumb|230px|मोर तारामंडल (पोलिश भाषा में) - अल्फ़ा पैवोनिस चित्र के ऊपर की तरफ़ 'Peacock' द्वारा नामांकित तारा है
अल्फ़ा पैवोनिस (α Pav, α Pavonis), जिसका बायर नाम में भी यही है, मोर तारामंडल में स्थित एक तारा है जो पृथ्वी से दिखने वाले सभी तारों में से ४२वाँ सब से रोशन तारा है। यह हमसे १८३ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९४ है। वास्तव में यह एक द्वितारा है।

 अन्य भाषाओं में 
अल्फ़ा पैवोनिस को अंग्रेज़ी में "पीकॉक" (Peacock) भी कहा जाता है, जिसका अर्थ "मोर" (पक्षी) है।

 वर्णन 
अल्फ़ा पैवोनिस द्वितारे का मुख्य तारा एक B2 IV श्रेणी का उपदानव तारा है। इसकी निहित चमक (निरपेक्ष कान्तिमान) सूरज की १,२०० गुना है। इसका द्रव्यमान हमारे सूरज के द्रव्यमान का ५ से ६ गुना और व्यास हमारे सूरज के व्यास का ४.४ गुना है। इसकी सतह का तापमान लगभग १८,७०० कैल्विन है। इसका साथी तारा एक G श्रेणी का धुंधला-सा तारा है। यह और इसका साथी तारे एक दुसरे के इर्द-गिर्द ११.७ दिनों में एक परिक्रमा पूरी कर लेते हैं।

 इन्हें भी देखें 
 द्वितारा
 उपदानव तारा
 मोर तारामंडल

 सन्दर्भ 

श्रेणी:तारे
श्रेणी:उपदानव तारे
श्रेणी:मोर तारामंडल
श्रेणी:हिन्दी विकि डीवीडी परियोजना
अल्फ़ा ट्राऐंगुलाइ ऑस्ट्रालिस तारा

thumb|230px|दक्षिण त्रिकोण तारामंडल में अल्फ़ा ट्राऐंगुलाइ ऑस्ट्रालिस बाईं तरफ़ 'α' द्वारा नामांकित तारा है
अल्फ़ा ट्राऐंगुलाइ ऑस्ट्रालिस (α TrA, α Trianguli Australis), जिसका बायर नाम में भी यही है, दक्षिण त्रिकोण तारामंडल में स्थित एक तारा है जो पृथ्वी से दिखने वाले सभी तारों में से ४३वाँ सब से रोशन तारा है। यह हमसे ४२० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९१ है। वैज्ञानिकों को पक्का ज्ञात नहीं है लेकिन इसके दोहरे तारे होने की संभावना है।

 अन्य भाषाओं में 
अल्फ़ा ट्राऐंगुलाइ ऑस्ट्रालिस को अंग्रेज़ी में "ऐट्रिया" (Atria) भी कहा जाता है। यह इसके नाम के तीन शब्दों में से अंग्रेज़ी के 'a', 'tri' और 'a' अक्षरों को जोड़कर बना लघुरूप (अब्रिविएशन) है।

 वर्णन 
अल्फ़ा ट्राऐंगुलाइ ऑस्ट्रालिस एक नारंगी रंग का K2 IIb या K2 IIIa श्रेणी का चमकीला दानव तारा है। इसकी सतह का तापमान लगभग ४,००० कैल्विन है।

खगोलशास्त्रियों ने इस तारे का अध्ययन किया तो इसके वर्णक्रम में इसकी श्रेणी के तारे में जितना नीला रंग होना चाहिए उससे ज़्यादा निकला (हालांकि की आँख से देखने में इसका रंग बहुत नारंगी ही है)। इस से उन्हें शक़ हो गया की यह नीला उसके किसी साथी तारे से आ रहा हो सकता है, यानि की यह एक दोहरा तारा हो सकता है। यदि यह सच है, तो वर्णक्रम के आधार पर वैज्ञानिकों को लगता है कि इसका साथी तारा एक F श्रेणी का बौना तारा होगा जो मुख्य अनुक्रम की स्थिति में नया-नया पहुंचा है। मुख्य तारे की निहित चमक (निरपेक्ष कान्तिमान) सूरज की २,५०० गुना, इसका द्रव्यमान हमारे सूरज के द्रव्यमान का ६ गुना और इसकी आयु ५० करोड़ साल अनुमानित की गई है।

 इन्हें भी देखें 
 दानव तारा
 दक्षिण त्रिकोण तारामंडल
 दोहरा तारा

 सन्दर्भ 

श्रेणी:तारे
श्रेणी:दानव तारे
श्रेणी:दक्षिण त्रिकोण तारामंडल
श्रेणी:हिन्दी विकि डीवीडी परियोजना
बीटा महाश्वान तारा

right|230px|महाश्वान तारामंडल में 'β' द्वारा नामांकित बीटा महाश्वान तारा
बीटा महाश्वान, जिसका बायर नाम "बीटा कैनिस मेजोरिस" (β Canis Majoris या β CMa) है, महाश्वान तारामंडल में स्थित एक तारा है। यह पृथ्वी से दिखने वाले सभी तारों से ४६वाँ सब से रोशन तारा माना जाता है। यह हमसे ५०० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९८ है।

 अन्य भाषाओं में 
बीटा महाश्वान को अंग्रेज़ी में "मुरज़िम" (Murzim) भी कहा जाता है। यह मूल रूप से अरबी भाषा के "मुरज़िम" () शब्द से लिया गया है, जिसका अर्थ "घोषणा करने वाला" होता है। यह तारा आकाश में व्याध तारे से बिलकुल पहले उदय होता है। व्याध तारा आकाश में सब से अधिक रोशन तारा है, इसलिए कहा जाता है कि बीटा महाश्वान उसका "मुरज़िम" है यानि उसके आगे चलकर उसके आने की घोषणा करने करने वाला तारा है।

 वर्णन 
बीटा महाश्वान एक B1 II या B1 III श्रेणी का नीला-सफ़ेद दानव तारा है। यह एक बीटा सॅफ़ॅई परिवर्ती तारा है जिसकी रौशनी छह घंटे के काल में १.९५ से २.०० मैग्निट्यूड के बीच बदलती है। इसका हाइड्रोजन इंधन ख़त्म होने वाला है और इसके बाद यह हीलियम को नाभिकीय संलयन (न्यूक्लियर फ्यूज़न) के लिए इंधन की तरह प्रयोग करेगा।

बीटा महाश्वान की अंदरूनी चमक (निरपेक्ष कान्तिमान) हमारे सूरज की १९,००० गुना है और इसका व्यास हमारे सूरज के व्यास का १२ गुना।

 इन्हें भी देखें 
 बीटा सॅफ़ॅई परिवर्ती तारा
 दानव तारा
 महाश्वान तारामंडल

 सन्दर्भ 

श्रेणी:तारे
श्रेणी:दानव तारे
श्रेणी:परिवर्ती तारे
श्रेणी:महाश्वान तारामंडल
श्रेणी:हिन्दी विकि डीवीडी परियोजना
चंद्रशेखरेन्द्र सरस्वती

right|thumb|300px|जगत्गुरु चन्द्रशेखरेन्द्र सरस्वती का सन १९३३ का छायाचित्र
जगद्गुरु चन्द्रशेखरेन्द्र सरस्वती स्वामिगल (तमिल : சந்திரசேகரேந்திர சரஸ்வதி சுவாமிகள்) (20 मई 1894 – 8 जनवरी 1994) काँची कामकोटिपीठम के 68वें जगद्गुरु थे। उन्हे प्रायः परमाचार्य या 'महा पेरिययवाल' कहा जाता है।

 बाहरी कड़ियाँ 
 Parmacharya Sri Chandrashekhar Saraswati - God in human form (डॉ सुब्रह्मणियन स्वामी)
कांची कामकोटि पीठम के शंकराचार्य परमाचार्य स्वामी चन्द्रशेखरेन्द्र सरस्वती बहुमुखी प्रतिभा के धनी थे। उनका जन्म 20 मई 1894 को तमिलानाडु के अर्काट जिले में कर्नाटक के स्मार्त होयसल ब्राह्णण परिवार में हुआ। उनके पिता सुब्रमण्यम शास्त्री जिला शिक्षा अधिकारी थे। परमाचार्य का नाम गृहदेवता स्वामीनाथ के आधार पर स्वामीनाथ रखा गया। उनकी आरंभिक शिक्षा अर्काट अमेरिकन मिशन हाईस्कूल, तिंडिवनम् में हुई। स्वामीनाथ बचपन से मेधावी से थे और कई विषयों में दक्ष थे। सन 1905 में माता-पिता ने उनका उपनयन संस्कार कराया। 
आचार्यश्री के बचपन में उनके पिता ने एक ज्योतिषी को उनकी कुंडली दिखाई, जिसे देखकर वह हतप्रभ रह गया। बालक स्वामीनाथ के सामने दंडवत होते हुए बोला कि एक दिन पूरा विश्व आपकी चरणों में होगा। सन् 1906 में कांची कामकोटि पीठम के 66वें आचार्य तिंडिवनम् के समीप चातुर्मास कर रहे थे। स्वामीनाथ उसमें सम्मिलित हुए और आचार्यश्री से बेहद प्रभावित हुए। वहीं से उनके जीवन की दिशा बदल गयी।
श्रेणी:हिन्दू गुरु
श्रेणी:शंकराचार्य
जलसर्प तारामंडल

thumb|220px|जलसर्प तारामंडल
thumb|220px|जलसर्प तारामंडल में ऍम८३ नामक डन्डीय सर्पिल आकाशगंगा है
अगर आप नर जलसर्प (हाइड्रस) तारामंडल पर जानकारी ढूंढ रहें हैं तो नर जलसर्प तारामंडल का लेख देखिये
जलसर्प या हाइड्रा एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है और उस सूची का खगोलीय गोले में सब से बड़े क्षेत्र वाला तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था।

 अन्य भाषाओं में 
अंग्रेज़ी में जलसर्प तारामंडल को "हाइड्रा कॉन्स्टॅलेशन" (Hydra constellation) कहा जाता है। इसका नाम लातिनी भाषा के 'हाइड्रा' से लिया गया है, लेकिन इसका काल्पनिक अकार पुरानी खगोलशास्त्रिय पुस्तकों में आधुनिक जीवविज्ञान में हाइड्रा कहलाए जाने वाले जीव का नहीं बल्कि एक पानी में रहने वाले सर्प का बनाया जाता था, जिसका रूप थोड़ा-बहुत एक अझ़दहे जैसा था। चीन के प्राचीन खगोलशास्त्र में इस तारामंडल में दो चीनी नक्षत्र आते थे, जिनके नाम नीला अझ़दहा (青龙) और सिन्दूरी पक्षी (朱雀) था।

 तारे 
जलसर्प तारामंडल में ७५ तारे हैं जिन्हें बायर नाम दिए जा चुके हैं। इनमें से १३ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के कुछ ख़ास तारे और अन्य वस्तुएँ इस प्रकार हैं -
 अलफ़र्द (α Hya, Alphard) - यह एक १.९८ मैग्नीट्यूड की चमक (सापेक्ष कान्तिमान) वाला तारा जलसर्प तारामंडल का सब से रोशन तारा है। दूरबीन से देखने पर ज्ञात होता है कि वास्तव में यह एक दोहरा तारा है।
 सिग्मा हाइड्रे (σ Hya) - यह प्राचीन भारतीय खगोलशास्त्र के अश्लेशा नक्षत्र का भाग है।
 ऍप्सिलन हाइड्रे (ε Hya) - यह एक द्वितारा है।
 हाइड्रा ए (Hydra A) - यह आकाशगंगाओं का एक गुच्छा है जिस से बड़ी मात्रा में ऍक्स किरणें उत्पन्न होती हैं।
 ऍम८३ (M83) - यह मॅसिये वस्तु एक डन्डीय सर्पिल आकाशगंगा है जिसे दक्षिणी पिनव्हील आकाशगंगा भी कहा जाता है।
 ऍम६८ (M68) - यह पृथ्वी से ३३,००० प्रकाश-वर्ष दूर स्थित एक गोल तारागुच्छ है।
 ऍम४८ (M48) - यह एक खुला तारागुच्छ है जिसकी आयु ३० करोड़ वर्ष अनुमानित की गई है।

 इन्हें भी देखें 
 तारामंडल
 दोहरा तारा
 द्वितारा

 सन्दर्भ 

*
श्रेणी:तारामंडल
श्रेणी:हिन्दी विकि डीवीडी परियोजना
अलफ़र्द तारा

thumb|230px|अलफ़र्द जलसर्प (हाइड्रा) तारामंडल में स्थित 'α' के चिह्न द्वारा नामांकित तारा है
अलफ़र्द, जिसका बायर नाम में "अल्फ़ा हाइड्रे" (α Hya, α Hydrae) है, जलसर्प तारामंडल का सब से रोशन तारा है जो पृथ्वी से दिखने वाले सभी तारों में से ४७वाँ सब से रोशन तारा है। यह हमसे १७७ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९८ है।

 अन्य भाषाओं में 
अलफ़र्द को अंग्रेज़ी में "ऐलफ़ार्ड" (Alphard) कहा जाता है। यह नाम अरबी भाषा के "अल-फ़र्द" () से लिया गया है जिसका अर्थ "अकेला" है। इसका नाम यह इसलिए पड़ा क्योंकि इसके आसपास कोई भी अन्य रोशन तारा नहीं है।

 वर्णन 
अलफ़र्द एक नारंगी रंग का K3 II या K3 III श्रेणी का चमकीला दानव तारा है। इसकी सतह का तापमान लगभग ४,१२० कैल्विन अनुमानित किया गया है। इसका द्रव्यमान हमारे सूरज के द्रव्यमान का ३ गुना है, लेकिन जब इसने अपने जीवन का मुख्य अनुक्रम चरण समाप्त कर दिया तो यह फूलने लगा और अब इसका व्यास (डायामीटर) सूरज के व्यास का ५० गुना है। इसकी आयु लगभग ४२ करोड़ साल अनुमानित की गई है।

इसके वर्णक्रम (स्पॅक्ट्रम) का अध्ययन करके वैज्ञानिकों को इसमें बैरियम तत्व की उम्मीद से अधिक मात्रा मिली है। इस प्रकार के तारों में अक्सर यह तब होता है जब तारा वास्तव में एक द्वितारा हो और मुख्य तारे का एक सफ़ेद बौना साथी तारा हो जिस से कुछ मात्रा में बैरियम गुरुत्वाकर्षक प्रभाव से खिचकर मुख्य तारे पर आ गया हो। अलफ़र्द का ऐसा ही एक साथी मिला है जो कभी अलफ़र्द की ही तरह एक नारंगी दानव था। वैज्ञानिकों का मानना है कि भविष्य में अलफ़र्द भी अपनी बाहरी परत खो देगा और अपना बाक़ी जीवन एक बचे-कुचे सफ़ेद बौने के रूप में ही अंत करेगा।Alphard , StarDate, April 24, 2011

 इन्हें भी देखें 
 दानव तारा
 जलसर्प तारामंडल

 सन्दर्भ 

श्रेणी:तारे
श्रेणी:दानव तारे
श्रेणी:जलसर्प तारामंडल
श्रेणी:हिन्दी विकि डीवीडी परियोजना
डेविड विला

right|200px
डेविड विला सांचेज़ (, जन्म: 3 दिसम्बर 1981) उपनाम एल गुअजे,  (), एक स्पेनिश पेशेवर फुटबॉलर है जो वर्तमान मे एटलेटिको मैड्रिड के लिये स्पेनिश ला लिगा मे खेल रहे है और स्पेन की राष्ट्रीय फुटबॉल टीम में एक स्ट्राइकर के रूप मे।

 सन्दर्भ 

 बाहरी कड़ियाँ 

Official website
FC Barcelona profile
BDFutbol profile
National team data
David Villa career stats at ESPN
The David Villa Campus official website 
2010 FIFA World Cup profile

श्रेणी:स्पेन के फुटबॉल खिलाड़ी
भारतीय वृहत उद्योग समूह

यह भारत के प्रमुख वृहत उद्योग समूहों की सूचि है|

 उत्‍पाद समूह  जिला/क्षेत्र ऊनी और सूती हौजरी  तिरूपुर, लुधियाना, कलकत्ता, दिल्‍ली खेल संबंधी सामान  मेरठ, जालंधर हस्‍त्‍य औजार  जलंधर, नागपुर शीशा और सेरामिक  खुर्जा, फ़र्रूख़ाबाद ताले  अलीगढ़ वैज्ञानिक औजार  अम्बाला, अजमेर दियासलाई  सिवकासी साइकिल और पुर्जे  लुधियाना तांबा के पुर्जे  जामनगर डीजल इंजन और पुर्जे  गाजियाबाद, कोल्हापुर, आगरा, राजकोट, कोयंबतूर इलेक्‍ट्रॉनिकी  मुम्बई, पुणे, बैंगलोर, दिल्‍ली घरेलू विद्युतीय उपकरण  मुम्बई, दिल्‍ली दीवार घड़ी  मोर्वी
माइसीनियाई यूनानी

thumb|240px|रेखीय बी (लीनियर बी) नामक लिपि में लिखी माइसीनियाई यूनानी - यह सन् १४५० ईसापूर्व में बने अभिलेख सौभाग्य से आग में पककर सख़्त होने की वजह से आधुनिक युग तक बच गए
माइसीनियाई यूनानी (यूनानी: Μυκηναϊκή διάλεκτος, मुकिनाइकी दिआलेक्तोस) यूनानी भाषा का सब से प्राचीन ज्ञात रूप है। यह यूनान के मुख्य प्रायद्वीप, क्रीत के द्वीप और साइप्रस पर १६वीं से १२वीं सदी ईसापूर्व में बोली जाती थी। बहुत से इतिहासकारों का मानना है कि इस काल के बाद यूनानी सभ्यता के दक्षिणी क्षेत्र में डोरियाई आक्रमण हुआ जिस से उत्तरी यूनान कि उपभाषाओं ने दक्षिणी यूनानी उपभाषाओं का अंत कर दिया। इस भाषा का नाम यूनान की राजधानी एथंस से ९० किमी दक्षिण-पश्चिम में स्थित माइसीने (Μυκῆναι, Mycenae) पुरातत्व स्थल पर रखा गया है।

 लिपि और ध्वनियाँ 
माइसीनियाई भाषा रेखीय बी नामक लिपि में लिखी जाती थी जिसमें लगभग २०० चिह्न थे। यह लिपि रेखीय ए नामक लिपि की संतान थी जो क्रीत के द्वीप पर बोली जाने वाली मिनोआई भाषाओँ के लिए विकसित की गई थी। अधिकतर इतिहासकार और भाषावैज्ञानिक मानते हैं कि यह मिनोआई भाषाएँ यूनानी से कोई पारिवारिक सम्बन्ध नहीं रखती थीं, इसलिए यह संभावना है कि रेखीय बी के चिह्न पूरी तरह से माइसीनियाई भाषा की ध्वनियों को प्रदर्शित नहीं करते। फिर भी अध्ययन के आधार पर यह मानना है की माइसीनियाई में उसकी हिन्द-यूरोपीय जड़ों की कुछ चीजें सुरक्षित थीं जो आगे चलकर यूनानी से लुप्त हो गई।

 इन्हें भी देखें 
 रेखीय बी लिपि
 यूनानी भाषा
 प्राचीन यूनान

 बाहरी कड़ियाँ 
 "सन्दर्भ-सूची: रेखीय बी के अभिलेख और माइसीनियाई सामाजिक, राजनैतिक और आर्थिक व्यवस्था", जॅरॅमी बी॰ टटर (अंग्रेज़ी में)
 माइसीनियाईयों की लिखाई (अंग्रेज़ी में) (काफ़कनिया पत्थर के चित्र के साथ)

 सन्दर्भ 

श्रेणी:यूनान
श्रेणी:यूनानी भाषा
श्रेणी:विलुप्त भाषाएँ
श्रेणी:प्राचीन भाषाएँ
श्रेणी:हिन्दी विकि डीवीडी परियोजना
शब्दांश-माला

thumb|210px|मूल अमेरिकी आदिवासी ओजिब्वे भाषा की शब्दांश-माला
thumb|230px|जापानी भाषा की हीरागाना शब्दांश-माला
शब्दांश-माला (अंग्रेज़ी: syllabary, सिलेबेरी) लिखित चिह्नों के ऐसे समूह को कहते है जिसका हर एक चिह्न किसी एक की शब्दांश ध्वनि दर्शाता है और जिन्हें जोड़कर शब्द बनाए जाते हैं। शब्दांश-मालाओं और वर्णमालाओं में एक गहरा फ़र्क है कि शब्दांश-मालाओं में एक ही स्वर या व्यंजन शामिल करने वाले चिह्नों का रूप मिलता-जुलता नहीं होता। उदाहरण के लिए देवनागरी में (जो एक वर्णमाला है) 'का' और 'की' शब्दांशों में 'क' की ध्वनि आती है और दोनों में इस रूप का एक ही वर्ण देखा जा सकता है। इसके विपरीत जापानी भाषा में इस्तेमाल होने वाली हीरागाना शब्दांश-माला में 'का' को 'か' लिखा जाता है और 'की' को 'き' - इन दोनों में 'क' व्यंजन सामान होने के बावजूद इनके रूप एक दूसरे से बिलकुल नहीं मिलते।Linguistics for Everyone: An Introduction, Kristin Denham, Anne Lobeck, Cengage Learning, 2009, ISBN 978-1-4130-1589-8, ... pictogram: pictures or symbols that represent an object or idea; ideogram: symbol that represents an idea; phonogram: symbol based on sound; syllabary: system of writing based on syllable sounds alphabet system of writing ...

 अन्य भाषाओँ में 
शब्दांश-माला को अंग्रेज़ी में "सिलेबेरी" (syllabary) और अरबी में "मक़्ताया" () कहा जाता है। शब्दांश को अंग्रेज़ी में "सिलेबल" (syllable) कहते हैं। चित्रलिपि के चिह्नों को अंग्रेज़ी में लोगोग्रैम (logogram) या इडियोग्रैम (ideogram) कहते हैं।

 इन्हें भी देखें 
 शब्दांश
 वर्णमाला
 लिपि
 चित्रलिपि

 सन्दर्भ 

श्रेणी:लिपि
फोगो, वर्दे अंतरीप

फोगो या फोगू (पुर्तगाली में "आग"), वर्दे अंतरीप के सोटावेंटो द्वीपसमूह का एक द्वीप है। यह द्वीपसमूह का सबसे प्रमुख द्वीप है जिसकी सबसे ऊँची चोटी पीकू दू फोगू की ऊंचाई समुद्र तल से लगभग 3,000 मी (10,000 फुट) है।
 
 भूगोल 

श्रेणी:केप वर्दे के द्वीप
चित्रालेख

thumb|220px|आधुनिक काल में चित्रालेख के लिए अक्सर कम्प्यूटरों का प्रयोग किया जाता है
thumb|220px|पुर्तगाली संगीत गुट "आठ झूठे क़दम" (8fs, एट फ़ेक स्टॅप्स) ने अपनी छवि में अव्यवस्थित "पंक" चित्रालेख का प्रयोग किया
thumb|220px|रंगों का नियंत्रित प्रयोग, साफ़ चित्रण और सरल लेकिन शक्तिशाली छवियाँ जापान के पारम्परिक चित्रालेख के लक्षण हैं (ताकेऊची सेइहो द्वारा सन् १९२४ में बनाया बिल्ली का चित्र)
चित्रालेख या ग्राफ़िक्स ऐसे दृश्य प्रदर्शन को कहते हैं जो किसी दीवार, कपड़े, काग़ज़, पत्थर, कंप्यूटर स्क्रीन या अन्य सतह पर ज्ञान, मनोरंजन, सन्देश, मार्गदर्शन, पहचान या अन्य किसी ध्येय से बनाया गया हो। इसके उदहारण लिखाई, फ़ोटो, चित्र, अंक, अक्षर, इत्यादि हैं। चित्रालेख में अक्सर लिखाई, चित्र, रंगों और अन्य तत्वों को मिलाया जाता है। मानवों में यह क्षमता है कि वे चित्रलेखों को देखकर उन से अर्थ भाप पाते हैं। इस प्रक्रिया पर लक्षण-विज्ञान में अध्ययन किया जाता है।
ग्राफ़िक डिज़ाइन आज के युग में बहुत ही ज्यादा प्रसिद्ध होने वाला स्किल है आपने बहुत सारे फिल्म के पोस्टर देखे होंगे , लोगो देखे होंगे , पोस्टर देखे होंगे , वेब डिज़ाइन , किताब की कवर डिज़ाइन , एप्लीकेशन डिज़ाइन ये सब काम एक ग्राफ़िक डिज़ाइनर का होता है अगर आप एक बार ग्राफ़िक डिज़ाइनर बन जाते हो तो आप फ्रीलांसर की तरह काम करके बहुत सारे पैसे कमा सकते हो

 अन्य भाषाओँ में 
चित्रालेख को अंग्रेज़ी में "ग्राफ़िक्स" (graphics) कहा जाता है, जो यूनानी भाषा के मूल "ग्राफ़िकोस" (γραφικός) से लिया गया है। लक्षण-विज्ञान को अंग्रेज़ी में "सॅमियॉटिक्स" (semiotics) कहा जाता है।

 चित्रालेख और संस्कृति 
चित्रालेख को विज्ञान की तरह अध्ययन करने वाले विद्वानों ने पाया है कि किसी भी क्षेत्र में प्रचलित चित्रालेख का सामाजिक, राजनैतिक और सांस्कृतिक व्यवस्था पर गहरा प्रभाव पड़ता है। यह इसलिए हैं क्योंकि मनुष्य अपने वातावरण के बारे में बहुत सी जानकारी चित्रालेखों के ज़रिये प्राप्त करते हैं। किसी भी इलाक़े की संस्कृति का एक बड़ा हिस्सा वहाँ पाए जाने वाले चित्रालेख में सुरक्षित होता है। जापान का अध्ययन करने वाले विद्वानों ने अक्सर वहाँ के अनूठे चित्रालेख का वर्णन किया है, जिसमें सफ़ाई और दबे हुए रंगों के प्रयोग से सौन्दर्य, प्रबंध और शान्ति का वातावरण पैदा करनी की कोशिश की जाती है। समाजशास्त्रियों (सोशियॉलॉजिस्टों) ने देखा है कि सामाजिक या सांस्कृतिक बदलाव में अक्सर चित्रालेख की बड़ी भूमिका होती है। उदाहरण के लिए बीसवीं शताब्दी के अंत में बहुत से बुद्धिजीवियों को पश्चिमी सभ्यता कुछ अधिक अनुशासित लगी और उन्होंने "पंक चित्रालेख" को जन्म दिया, जिसमें अव्यवस्थित और कभी-कभी डरावने, चिह्नों और चित्रों द्वारा इस अनुशासन में कुछ खुलापन पैदा करने का प्रयत्न किया गया।

 इन्हें भी देखें 
 लक्षण-विज्ञान
 दृश्य बोध

 सन्दर्भ 

श्रेणी:लिपि
GRAPHIC DESIGNER क्या होता हैं और इससे पैसे कैसे कमाए
श्रेणी:चित्रकला
श्रेणी:बोध
श्रेणी:हिन्दी विकि डीवीडी परियोजना
*
हाइपरटेक्स्ट

हाइपरटेक्सट कंप्यूटर या किसी इलैक्ट्रॉनिक उपकरण में दिखाई देने वाला टेक्स्ट या पाठ है जिसका कि किसी अन्य पाठ से सन्दर्भ (हाइपरलिंक) जुड़ा रहता है, ताकि पाठक तुरंत उसतक पहुँच सकें। प्रायः ऐसा करने के लिए उसपर क्लिक किया जाता है या कुंजी दबाई जाती है। चालू पाठ के अलावा टेबलें, आकृतियाँ तथा अन्य प्रदर्शनात्मक युक्तियाँ भी हाइपरटेक्स्ट का काम कर सकती हैं। वर्ल्ड वाइड वेब की संरचना को परिभाषित करने में हाइपरटेक्स्ट मूल अवधारणा रही है। यह इन्टर्नेट पर सूचना साझा करने का एक सुगम और लचीला प्रारूप है।

 व्युत्पत्ति 
उपसर्ग हाइपर- ग्रीक मूल के "υπερ-" से आया है, जिसका मतलब है ऊपर या परे। जो कि लिखित पाठ के रेखीय रूप की सीमा को पार करने का प्रतीक है। 1992 में, लेखक टेड नेल्सन, जिन्होंने 1963 में यह शब्द गढ़ा, ने यह लिखा: अब तक हाइपरटेक्स्ट शब्द शब्द पाठ शाखायुक्त और प्रतिक्रियाकारी पाठ के लिए आमतौर पर स्वीकृत हो चुका है, लेकिन संगत शब्द हाइपरमीडिया, जिसका मतलब होता है शाखायुक्त और प्रतिक्रियाकारी ग्राफ़िक्स, चलचित्र, ध्वनि (और पाठ भी) बहुत कम प्रयुक्त होता है। इसके बदले वे अजीब सा पद "अन्तःक्रियाकारी मल्टीमीडिया (interactive multimedia)" प्रयोग करते हैं: यह चार शब्दांश बड़ा है और हाइपरटेक्सट के विस्तार के विचार को व्यक्त नहीं करता है।

 आलोचक और सिद्धान्तप्रतिपादक 

 टिम बर्नर्स ली
 जेय् डेविड बोल्टर
 वेन्नेवर बुश
 रॉबर्ट कूवर
 जे. यॅलोलीस डगलस्
इत्यादि।

 सन्दर्भ 

 अधिक अध्ययन 
 
 
 
 
 
 
 
 
 
 
 
 
 
 
 
 
 

 External links 

 Hypertext: Behind the Hype
 Reviving Advanced Hypertext (whether and how concepts from hypertext research can be used on the Web)

Hypertext Conferences
 Ed-Media World Conference on Educational Multimedia, Hypermedia, and Telecommunications
 The ACM Conference on Hypertext and Hypermedia

*
श्रेणी:Hypermedia
श्रेणी:Electronic literature
श्रेणी:American inventions
श्रेणी:1945 introductions
श्रेणी:Ted Nelson
डेह

डेह (Deh) भारत के राजस्थान राज्य के नागौर ज़िले का एक बडा़ कस्बा है जो कि एक तहसील भी है। डेह तहसील में 50 से भी ज्यादा राजस्व गांव शामिल है। "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

 स्थान 
डेह कस्बा नागौर से पूर्व दिशा में 21 किलोमीटर की दूरी पर नागौर-लाडनूं राष्ट्रीय राजमार्ग-58 पर स्थित है।

 जनसांख्यिकी 
भारत की जनगणना -2011 के अनुसार डेह की आबादी 9,488 हैडेह ओउरविलेजइंडिया पर.

 व्यवसाय 
कस्बे के लोगों का मुख्य व्यवसाय कृषि और सरकारी / निजी नौकरियां है। कुछ ग्रामीण सरकारी सेवाओं और बहुत से लोग असम, आंध्रप्रदेश, महाराष्ट्र आदि राज्यों में निजी नौकरी कर रहे हैं।

 भूगोल 
डेह कस्बा . पर स्थित है तथा समुंद्रतल से २९२ मीटर (९६१ फुट) की औसत ऊंचाई पर स्थित है।

मंदिर
कुंजल माता का मंदिरपर कुंजल माता मंदिरडेह बस स्टेशन से १.३ किमी दूर नागौर-लाडनूं राष्ट्रीय राजमार्ग-58 पर लाडनूं की तरफ स्थित है ।

भद्रकाली देवी का मंदिर है जो ब्राह्मणों में सारस्वत समाज गुरावा की कुलदेवी है ।

 परिवहन 
डेह कस्बा राज्य परिवहन सेवा और निजी बस सेवा लिंक की उपस्थिति के साथ सड़क नेटवर्क के माध्यम से आसपास के गांवों जैसे कि नागौर, जायल, जोधपुर लाडनूं, जयपुर, रोल, कुचेरा, मांगलोद से जुड़ा है ।

 इन्हें भी देखें 
 नागौर ज़िला

बाहरी कड़ियाँ
 फ़्लिक्कर जिओ ए.पी.आइ. ऐक्सप्लोरेर: डेह

 सन्दर्भ 

श्रेणी:राजस्थान के गाँव
श्रेणी:नागौर ज़िला
श्रेणी:नागौर ज़िले के गाँव
रेखीय ए लिपि

thumb|230px|क्रीत पर पाए गए एक बासन पर अंकित रेखीय ए के कुछ चिह्न
thumb|230px|यह रेखीय ए के चिह्न एक प्याले की अंदरी सतह पर लिखे हुए मिले थे
रेखीय ए यूनान के क्रीत द्वीप पर प्राचीन काल में इस्तेमाल होने वाली एक लिपि थी जिसमें क्रीत की मिनोआई सभ्यता की भाषा लिखी जाती थी। क्रीत पर एक भावचित्रों पर आधारित लिपि भी प्रयोग होती थी। सरकारी और धार्मिक प्रयोगों में रेखीय ए और ठप्पों और मोहरों पर यह भावचित्र देखने को मिलते हैं। मिनोआई सभ्यता के पतन के बाद क्रीत पर माइसीनियाई यूनानी बोली जाने लगी जो रेखीय बी लिपि में लिखी जाती थी। इतिहासकार रेखीय बी की बहुत सी समझ रखते हैं और यह पाया गया है कि रेखीय ए और रेखीय बी में काफ़ी सामान अक्षर मिलते हैं। रेखीय बी लिपि रेखीय ए की संतान मानी जाती है। जब रेखीय बी से ध्वनियाँ लेकर रेखीय ए को पढ़ा जाता है तो ऐसे शब्द उत्पन्न होते हैं जो किसी भी ज्ञात भाषा से नहीं हैं। इसलिए अब यह माना जाता है कि मूल मिनोआई भाषा यूनानी भाषा से असम्बंधित थी और शायद हिन्द-यूरोपीय भाषा परिवार की सदस्य ही नहीं थी। यह भी संभव है कि रेखीय ए की ध्वनियाँ बिलकुल ही ग़लत पढ़ी जा रही हो क्योंकि मिनोआई भाषा बिलकुल ही अज्ञात है।

खंडरों और शिलालेखों के आधार पर इतिहासकार मानते हैं कि रेखीय ए की अक्षर माला १९००-१८०० ईसापूर्व के काल तक पूरी कर ली गई थी। इसमें कुछ ऐसे भी चिह्न मिलते हैं जो प्राचीन मिस्र के २१००-१९०० ईसापूर्व में निर्मित कुछ पुरातन स्थलों पर पाए गए हैं।

 अन्य भाषाओं में 
रेखीय ए को अंग्रेज़ी में "लीनियर ए" (Linear A) और यूनानी में "ग्राम्मिकी ए" (Γραμμική A) कहा जाता है।

 इन्हें भी देखें 
 मिनोआई सभ्यता
 रेखीय बी लिपि
 माइसीनियाई यूनानी
 यूनानी वर्णमाला

 सन्दर्भ 

श्रेणी:यूनानी भाषा
श्रेणी:विलुप्त लिपियाँ
श्रेणी:कांस्य युगीय लिपियाँ
श्रेणी:हिन्दी विकि डीवीडी परियोजना
श्रेणी:अनसमझी लिपियाँ